หากเกิดเหตุต้นไม้ล้มทับรถ ใครจะเป็นผู้รับผิดชอบค่าเสียหาย
กรณีต้นไม้ล้มทับรถ แบ่งออกเป็น 2 กรณี ดังนี้
1.กรณีต้นไม้ หรือกิ่งไม้ ร่วงหล่นลงมาใส่รถ เนื่องจากการกระทำโดยธรรมชาติ (ลมพายุ) นับเป็นเหตุสุดวิสัย ผู้เสียหายเรียกร้องค่าเสียหายจากใครไม่ได้ 
2.ต้นไม้หรือกิ่งไม้หักลงมาโดนรถ โดยเกิดจากความบกพร่องของเจ้าของต้นไม้ที่อาจจะไม่ได้ตัดแต่งกิ่งไม้ หรือโค่นต้นไม้ (ในกรณีต้นไม้แห้งตายแล้ว หรือรกครึ้มมาก) จนอาจสร้างความเสียหายแก่รถยนต์ผู้อื่น ผู้เสียหายสามารถเรียกร้องค่าเสียหายจากเจ้าของต้นไม้ได้ ไม่ว่าจะเป็นต้นไม้ในเขตพื้นที่ของเพื่อนบ้าน กรุงเทพมหานคร กรมทางหลวง หรือเทศบาล เป็นต้น
ตามประมวลกฎหมายแพ่งและพาณิชย์ มาตรา 434 วรรคหนึ่ง กำหนดว่า ถ้าความเสียหายเกิดขึ้น เพราะเหตุที่โรงเรือนหรือสิ่งปลูกสร้างอย่างอื่นก่อสร้างไว้ชำรุดบกพร่องก็ดี หรือบำรุงรักษาไม่เพียงพอก็ดี ท่านว่าผู้ครองโรงเรือนหรือสิ่งปลูกสร้างนั้นๆ จำต้องใช้ค่าสินไหมทดแทน แต่ถ้าผู้ครองได้ใช้ความระมัดระวังตามสมควร เพื่อปัดป้องมิให้เกิดเสียหายฉะนั้นแล้ว ท่านว่าผู้เป็นเจ้าของจำต้องใช้ค่าสินไหมทดแทน แต่ถ้าหากคุณจอดรถในที่ห้ามจอด หรือมีป้ายเตือนระวังแล้วแต่ยังจอด หรือจอดในพื้นที่ของคนอื่นโดยไม่ได้รับอนุญาต กรณีเกิดต้นไม้หรือกิ่งไม้ล้มทับ แบบนี้ไม่สามารถเรียกร้องค่าเสียหายจากคู่กรณี หรือเจ้าของสถานที่นั้นได้